Follo Fotballklubb

Follo Fotballklubb (stiftet 29. september 2000) er en norsk fotballklubb fra Ski i Nordre Follo kommune i Akershus. Klubben er en sammenslåing av spillere fra seks lokale klubber: Ås, Ski, Oppegård, Langhus, og  Nordby. I 2013 spilte Follo FK i 1. divisjon (Adeccoligaen). I 2014 rykket laget ned til 2. divisjon, men rykket opp, og spiller i 2015 i 1. divisjon.

Klubben spiller i lyseblå drakter på hjemmebane, mens bortedraktene i 2014 er mørkeblå. Follo FK brukte rosa bortedrakt fra 2010-2013, og første gang da laget slo ut Rosenborg i semifinalen i cupen i 2010. Opphavet var i forbindelse med Kreftforeningens kampanje "rosa sløyfe". Det var Lindex som kom med ideen den gangen og var med som sponsor.

Follo FK spiller hjemmekampene sine på Ski stadion. Christian Qvist Jacobsen er ansvarlig trener i klubben og Rene Elshaug er assistent.

Follos hittil største prestasjon er å kvalifisere seg til cupfinalen 2010 ved å slå ut Rosenborg 3-2 e.e.o. i semifinalen. I finalen tapte de 0-2 mot Strømsgodset.

 Tabellen 

Historie
Follo FK startet i 3. divisjon for 2001-sesongen, og rykket direkte opp i 2. divisjon, etter å ha slått LSK 2 i kvalifiseringen. Da var det under ledelse av Hans Knutsen og Aksel Bergo.  I 2002 ledet den nevnte duoen det nyopprykkete laget til en respektabel 3.-plass. I 2003 satset klubben på to ex. spillere. Erland Johnsen og Sindre Rekdal tok over roret og etter en meget rotete 2003-sesong hvor det ikke ble avgjort før i siste seriekamp i forhold til nedrykk.

Foran 2004 sesongen kom Aksel Bergo tilbake til klubben og Follo FK rykket opp til Adeccoligaen. Der overlevde de debutsesongen med klar margin, men rykket i 2006 ned til 2. divisjon igjen. 2009 sesongen ble klubbens tredje på rad, på Norges tredje høyeste nivå. Stallen var yngre enn noen gang, og det endte med et noe overraskende, men fortjent opprykk til Adeccoligaen med hele 14 poeng foran Hødd, Kristiansund og 2. laget til Rosenborg. 2010 sesongen var en underlig sesong for Follo. Laget spilte seg fram til cupfinalen, der de tapte 0-2 mot Strømsgodset, og kom på 12.-plass i 1. divisjon. På tross av at de rent sportslig klarte å unngå å rykke ned, ble laget allikevel tvangsnedflyttet da man ikke hadde søkt om lisens for videre spill i 1. divisjon.Follo-leder: - Dette er tilnærmet katastrofe - VG, 6/11-2010

2011 sesongen startet med en økonomisk opprydning, og klubben gikk over til amatørkontrakter. 18 spillere forlot klubben. Det var derfor en god presentasjon da et svært ungt Follo FK-lag likevel holdt plassen etter uavgjoret mot Ålesund 2 i siste hjemmekamp. I 2012 var økonomien styrket og nøkterne, profesjonelle kontrakter ble gjeninnført. Ungdommene var ett år eldre og med litt forsterkninger gikk pilene bare en vei, og Follo FK rykket på nok opp som serievinner av 2. divisjon.

2012-sesongen ble også husket for kampfiksingssaken. Follo FK slo alarm etter mistanker om at tre spillere på Follo FK og to i Asker var innblandet i kampfiksing. Saken synes å ha internasjonale forgreininger og etterforskes ennå.

I 2012 startet Follo FK et eget fotballakademi. Oppslutningen var stor. Akademiet ledes av Hugo Pereira, tidligere leder av Manchester Uniteds fotballakademi i Lisboa. Klubben rekrutterte flere erfarne trenere til akademiet og til de aldersbestemte lagene i klubben: Rui Barrosso (Sporting Lisboa), Jorge Cordeiro (ex-Benfica) og Tom Dent (ex-Fulham).

Sesongen 2013 huskes for spill i Adeccoligaen og en vellykket redningsaksjon på slutten av året. Rent sportslig ble det totalt sett en dårlig sesong som endte med nedrykk. Siste halvdel var imidlertid ganske bra. Med samme poengfangst i første halvdel hadde laget havnet midt på tabellen.

Plassering i serie og cup: 
2001: 1.-plass 3. div menn avd 2 – 1. runde NM. Slått ut av 
2002: 3.-plass 2. div menn avd 1 – 1. runde NM. Slått ut av 
2003: 11.-plass 2. div menn avd 1 – 1. runde NM. Slått ut av 
2004: 1.-plass 2. div menn avd 2 – 1. runde NM. Slått ut av 
2005: 11.-plass Adeccoligaen – 2. runde NM. Slått ut av 
2006: 15.-plass Adeccoligaen – Kvartfinale NM. Slått ut av 
2007: 5.-plass 2. div menn avd 4 – 2. runde NM. Slått ut av  
2008: 6.-plass 2. div menn avd 1 – 2. runde NM. Slått ut av 
2009: 1.-plass 2. div menn avd 2 – 2. runde NM. Slått ut av  
2010: 12.-plass Adeccoligaen – Cupfinalen. Slått av  i cupfinalen 
2011: 10.-plass 2. div menn avd 2 – 1. runde NM. Slått ut av  
2012: 1.-plass 2. div menn avd 4 – 1. runde NM. Slått ut av  
2013: 15.-plass Adeccoligaen – 3. runde NM. Slått ut av  
2014: 1.-plass 2. div menn avd 4 – 3. runde NM. Slått ut av 
2015: 13.-plass Obos-ligaen - 
2016: 5.-plass 2.div menn avd 1
2017: 14.-plass 2 div menn avd 1
2018: 6.- plass 3 div menn avd 1
2019: 3.- plass 3 div menn avd 2
2020

2021: 10.-plass 3 div menn avd 2

2022: 2.-plass 3 div menn avd 4

2023: 1.-plass 3 div menn avd 6
Norgesmesterskapet i fotball for menn 2021-22 Slått ut av  i 1. runde

Kjente spillere
Bonaventure Maruti
Christian Petersen
Edvard Skagestad
Alexander Ruud Tveter
Kjell Roar Kaasa
Benjamin Dahl Hagen
Anders Lübeck
Martin Andresen
Eirik Markegård
Fitim Azemi

Toppscorere
 År Navn Mål 2001  Espen Torgersen 17 2002  Kjell Roar Kaasa 15 2003  Kjell Roar Kaasa 12 2004  Oddmund Jacobsen Vaagsholm 19 2005  Andreas Strand 13 2006  Johan Nås 16 2007  Christian Petersen 10 2008  Bonaventure Maruti 16 2009  Bonaventure Maruti 17 2010  Eirik Markegård 13 2011  Fitim Azemi 12 2012  Eirik Markegård 19 2013  Fitim Azemi 10  2014  Fitim Azemi 31 2015  Alexander Ruud Tveter 12 2016  Dardan Dreshaj 10 2017  Håvard Haugen Dalseth 6 2018  Julius Skaug 9 2019  Ernest Hubert Rzepecki 10 2021  Kristian Seteklev 9 2022  Håvard Haugen Dalseth 16 2023  Håvard Haugen Dalseth 22 2024  Mads Bådsvik 12

Referanser

Eksterne lenker


Kategori:Fotballag i Akershus
Kategori:Fotballag etablert i 2000
Kategori:Sport i Nordre Follo
Kategori:Follo